O tom, že Peter Krištúfek bol skvelým tvorcom, hovorí aj odkaz od uznávaného spisovateľa Tomáša Janovica. Ten prehrali na poslednej rozlúčke s Krištúfkom, ktorý tragicky zahynul minulý týždeň pri zrážke autobusu s nákladným autom.
"Milý Peter, bol si dobrý! Bol si dobrý v najširšom slova zmysle. Bol si dobrý človek, bol si dobrý vo všetkom, na čo si siahol. Dobrí ľudia odchádzajú tak, že zostávajú," vyzdvihol spisovateľa vo videonahrávke pred všetkými zúčastnenými na pohrebe Janovic.
Okrem neho sa na adresu Krištúfka na pohrebe spomedzi spolupracovníkov vyjadrili aj Pavol Rankov, Zuzana Mistríková a Dado Nagy.